www.DanishBits.org
Baba? - Ja, min søn?
Fortæl mig en historie.
Hvilken en? - Den om hjemlandet.
For millioner af år siden -
- faldt en meteorit af vibranium, det stærkeste stof i universet, -
- ned i Afrika.
Den påvirkede egnens flora.
Og da mennesket kom til, -
- slog fem stammer sig ned på stedet og kaldte det Wakanda.
Stammerne bekrigede hinanden konstant, -
- indtil en krigershaman fik et syn fra pantergudinden Bast, -
- der førte ham til den hjerteformede urt.
Planten gav ham overmenneskelig styrke, fart og instinkter.
Krigeren blev kronet til konge og den første Black Panther, -
- Wakandas beskytter.
Fire stammer forenede sig under kongen, -
- men Jabaristammen isolerede sig i bjergene.
Med vibranium udviklede wakandanerne teknologi, -
- der overgik enhver anden nations.
Men alt imens Wakanda blomstrede, gik verdenen udenfor til i kaos.
For at beskytte vibraniummet tilslørede wakandanerne sig -
- og skjulte kilden til deres magt for omverdenen.
Og vi skjuler os stadig, baba?
Ja.
Hvorfor?
OAKLAND, CALIFORNIEN
Rent held. - Ikke en skid.
Klar. - Dæk din mand!
Hvor er I henne? - Kom nu!
Spil, spil! - Her, E!
Se så her!
Ligesom Tim Hardaway!
Vi skal bare ind og ud i en fart.
Du kommer vestfra i varevognen, rundt om hjørnet og stopper her.
Mig og tvillingerne holder ind her. Den her bil lader vi stå.
Gem geværerne.
Er det svinene?
Nej.
Det er to Grace Jones-agtige tøser. De har spyd.
Luk op. - Seriøst?
De banker ikke på igen.
Hvem er du? - Prins N'Jobu, søn af Azzuri.
Bevis, at du er en af vort folk.
Høje konge.
Lad os være alene. - Jeg tør betro James mit liv.
Han bliver her. Hvis kong T'Chaka tillader det.
Som du vil.
Rør.
Kom, lillebror. Lad mig se, hvordan du har det.
Du ser stærk ud.
Bast være priset. Alt vel derhjemme?
Det går ikke så godt, lillebror.
Landet er blevet angrebet af denne mand.
Ulysses Klaue stjal et kvart ton vibranium -
- og udløste en bombe for at undslippe.
Mange liv gik tabt.
Han vidste, hvor vibraniummet var, og hvordan han skulle ramme os.
Han havde en meddeler. - Hvorfor er du kommet?
Jeg vil have, du skal se på mig -
- og fortælle mig, hvorfor du forrådte Wakanda.
Det har jeg ikke gjort.
Fortæl ham, hvem du er. - Zuri, søn af Badu.
James, har du løjet for mig?
Lad ham være. - Er du wakandaner?
Slip ham.
Troede du, at du var vores eneste spion her i landet?
Prins N'Jobu.
Du skal straks vende hjem, træde frem for Ældsterådet -
- og tilstå dine forbrydelser.
Klar!
Dæk din mand.
NUTIDEN
Det lille land Wakanda sørger over kong T'Chakas bortgang.
Den elskede regent var blandt ofrene for terrorangrebet mod FN i sidste uge.
Bagmanden er siden blevet pågrebet.
Selvom landet er et af verdens fattigste, -
- omsluttet af bjergkæder og ufremkommelig regnskov, -
- afviser Wakanda både international samhandel og nødhjælp.
Tronen ventes at tilfalde den ældste af kongens to børn, -
- prins T'Challa.
Høje prins, vi har fundet dem.
SAMBISASKOVEN, NIGERIA
Jeg klarer det alene, Okoye.
Jeg skal nok redde Nakia i en fart.
Gå nu ikke i baglås, når du ser hende.
Hvad snakker du om?
Jeg går aldrig i baglås.
Hvad foregår der? - Bilen gik ud og vil ikke starte.
Bilen vil ikke starte.
Hvad er der sket? - Motoren er død.
Det er vores også.
Hvad er det, kaptajn?
Forsvarsformation.
Bliver vi angrebet? - Forsvarsformation.
Dæk flanken.
Forsvarsformation.
Ingen numre.
Hvad kan I se?
Kom ind.
Derovre!
Pas på!
Nej, T'Challa!
Han er kun et barn.
Han blev også bortført. - Nakia.
Jeg ...
Jeg ville ...
Jeg har hende! Rør dig ikke! Jeg skyder hende på stedet!
Du gik i baglås.
Hvad laver du her? Du har spoleret min mission.
Min far er død, Nakia.
Jeg bliver kronet til konge i morgen, og jeg ønsker, at du skal være der.
Begiv jer hjemad. Og før drengen tilbage til sit folk.
Tak.
Røb ikke et ord om denne dag. - Javel.
Tak. Tak.
Søster Nakia, høje prins ...
Vi er hjemme.
Det her bliver jeg aldrig træt af.
Høje enkedronning, høje prinsesse. Min medfølelse i jeres sorg.
Tak, Nakia. Det er dejligt at have dig iblandt os igen.
Før hende til flodprovinsen, og gør hende klar til ceremonien.
Gik han i baglås? - Som en antilope i nærlys.
Er du færdig?
Er min lillesøster kommet for at sige farvel inden den store dag?
Som om. Jeg har lavet en opdatering til EMP-perlerne.
De fungerede da upåklageligt. - Hvor tit skal jeg belære dig?
Selvom noget virker, kan det altid forbedres.
Skal du belære mig? Hvad ved du måske?
Mere end du gør.
Jeg glæder mig til at se opdateringen af din ceremonielle dragt.
Shuri! - Undskyld, mor.
Hvordan har du det, mama? - Jeg er stolt.
Din far og jeg talte tit om denne dag.
Han er hos os, -
- og nu skal du være konge.
LONDON, STORBRITANNIEN
Godmorgen. Hvad kan jeg hjælpe med?
Jeg kigger på kunstgenstandene. Jeg hører, du er ekspert.
Det kan man godt sige.
De er smukke.
Hvor er den fra?
Bobo Ashanti-stammen, det nuværende Ghana, 1800-tallet.
Seriøst?
Hvad så med den her?
Den stammer fra edofolket i Benin, 1500-tallet.
Fortæl mig om den her.
Den er også fra Benin, 600-tallet. Fulanifolket mener jeg.
Nej. - Hvabehar?
Den blev taget i Benin, men den er fra Wakanda og lavet af vibranium.
Jeg skal nok befri jer for den.
Genstandene er ikke til salg.
Tror du, dine forfædre betalte for dem? Eller stjal de dem som alt andet?
Nu må jeg bede Dem om at gå.
Du har sat vagterne til at holde øje med mig, -
- men du har ikke styr på, hvad du hælder i din krop.
Okay, makker, så er det afgang.
Hun har det vist ikke så godt.
Hjælp! Tilkald en læge!
Vi har brug for hjælp! - En læge til den vestafrikanske fløj.
Pas på! - Vær venlige at holde afstand.
Lad lægerne komme til!
Jeg holder pause.
Giv damen lidt plads. - Hold venligst afstand.
Kom her.
Kom her. Der sker ikke noget.
Du får lov at gå, men ikke et ord til nogen, vel?
Hvorfor skød du ham ikke her?
For at brede gerningsstedet ud. Det får os til at ligne amatører.
KAMERAFØDNING
Lad os så se, om du ved, hvad du taler om.
Det er kun en forsmag.
Du bliver stenrig. - Sælg den hellere i en fart.
Den er allerede solgt.
Wakandanerne vil komme efter dig.
Fint med mig. Så kan jeg slå to fluer med ét smæk.
Det er vel ikke også vibranium? - Nej, jeg kan bare godt lide den.
Fremad!
Jeg, Zuri, søn af Badu, -
- giver jer prins T'Challa, -
- Black Panther!
Prinsen -
- vil nu få den sorte panters kræfter -
- taget fra sig.
Æret være forfædrene!
En sejr i rituel tvekamp -
- opnås ved overgivelse eller død.
Hvis en stamme ønsker at opbyde en kriger, -
- tilbyder jeg dem her en genvej til tronen.
Handelsstammen vil ikke fremsætte en udfordring.
Grænsestammen vil ikke fremsætte en udfordring.
Flodstammen vil ikke fremsætte en udfordring.
Minestammen vil ikke fremsætte en udfordring.
Er der nogen her af kongelig byrd, -
- der ønsker at dyste om tronen?
Mit korset er virkelig ubehageligt, -
- så skal vi ikke bare sige tak for i dag?
Mor!
Er det jabarierne? - Ja.
M'Baku, hvad vil du her?
Det er tvekampens dag.
Vi har set til -
- og lyttet fra bjergene.
Vi har med afsky overværet, -
- hvordan jeres teknologiske fremskridt er blevet varetaget af et barn!
Et, som ringeagter traditionerne.
Og nu vil I overdrage nationen til denne prins, -
- som end ikke kunne beskytte sin egen far.
Vi finder os ikke i det.
Vi finder os ikke i det!
Jeg, M'Baku, -
- jabariernes høvding ...
Jeg tager imod din udfordring, M'Baku.
Æret være Hanuman.
Jabari!
Dora Milaje, fremad!
Lad tvekampen begynde!
Rejs dig op!
Kom an!
Hvor er din gud nu?
Ingen kræfter!
Ingen kløer!
Ingen kampdragt!
Blot en dreng, der ikke er værdig til at regere.
Vis ham, hvem du er!
Jeg er prins T'Challa, søn af kong T'Chaka!
Du kan godt!
Kom nu!
Overgiv dig! Jeg vil ikke dræbe dig. - Så hellere dø!
Du kæmpede ærefuldt. Overgiv dig. Dit folk har brug for dig.
Overgiv dig!
Jeg præsenterer hermed:
Kong T'Challa ...
... Black Panther.
Zuri.
Høje konge.
Wakanda for evigt!
Lad den hjerteformede urt gengive dig den sorte panters kræfter -
- og føre dig til forfædrenes dimension.
T'Chaka, vi påkalder dig.
Kom til din søn.
Æret være forfædrene.
Baba. - Min søn.
Tilgiv mig. - Rejs dig op.
Du er konge.
Hvad er der i vejen, min søn?
Jeg er ikke parat, far.
Har du ikke forberedt dig på -
- at blive konge hele dit liv?
Har du ikke trænet og uddannet dig -
- ved min side?
Det er ikke det, jeg mener.
Jeg er ikke parat til at undvære dig.
En mand, der ikke har forberedt sine børn på sin egen død, -
- har svigtet som far.
Har jeg nogensinde svigtet dig?
Aldrig.
Fortæl mig, hvordan jeg bedst beskytter Wakanda.
Jeg vil være en stor konge, baba.
Ligesom dig.
Det bliver en kamp.
Derfor skal du omgive dig med personer, du stoler på.
Du er et godt menneske med et godt hjerte, -
- og det er vanskeligt for et godt menneske at være konge.
Træk vejret.
Træk vejret, T'Challa.
Træk vejret.
Han var der.
Han var der. Min far.
Kom hjem, Nakia. - Jeg er jo lige her.
Bliv her.
Jeg kom for at støtte dig og ære din far, men jeg kan ikke blive her.
Jeg har fundet mit kald i livet.
Jeg har set for megen nød til at vende blikket bort.
Jeg kan ikke blive lykkelig her, når der findes mennesker, der intet har.
Hvad kan Wakanda gøre ved det?
Dele ud af det, vi har. Vi kunne tilbyde nødhjælp, -
- teknologi og asyl til dem, der har brug for det. Det gør andre lande.
Vi er ikke som andre lande, Nakia.
Hvis omverdenen fandt ud af, hvad vi er i besiddelse af, -
- kunne vi miste vores levestade.
Wakanda kan godt både hjælpe andre og beskytte sig selv.
Var du ikke så stædig, kunne du blive en storartet dronning.
Jeg ville være en storartet dronning, fordi jeg er stædig. Hvis jeg ville det.
Er det ham?
Bast være priset. Vokser han stadig?
Ja da.
Jeg ser, Nakia er vendt tilbage. Finder I ud af det?
T'Challa, hvad er der i vejen?
Nakia mener, vi bør gøre mere. Nødhjælp og flygtningeprogrammer.
Hvis du lukker flygtningene ind, -
- følger deres problemer med. Og så bliver Wakanda som resten af verden.
Hvis du derimod vil sende mig og mine mænd ud -
- for at rydde op i verden, så er jeg med på den.
At føre krig mod andre har aldrig været i vores ånd.
Også du? - Bast, hvor er vi på den.
Høje konge. Min elskede.
I gætter aldrig, hvem der netop er dukket op på vores radar.
En fejlrubriceret wakandansk genstand blev i går stjålet fra et britisk museum.
Vi erfarer, at Ulysses Klaue vil sælge vibraniummet -
- til en amerikansk køber i Sydkorea i morgen aften.
Klaue har undgået os i snart 30 år.
At han aldrig blev fanget, var min fars største fortrydelse.
Jeg vil bringe Klaue hertil og retsforfølge ham.
Wakanda har ikke brug for en kriger i denne stund, -
- men for en konge.
Mine forældre omkom under hans angreb.
Der går ikke en dag, uden at jeg tænker på, hvad Klaue tog fra os.
Fra mig.
Denne mulighed må ikke forpasses.
Tag mig med, så fælder vi ham sammen.
Du må blive her og sikre grænsen. - Så hør min bøn.
Dræb ham på stedet, eller bring ham med tilbage.
Det har du mit ord på.
Jeg bringer ham med tilbage.
Vi påbegynder missionen.
Høje konge. - Stop det der.
Jeg har sendt en bil til Busan til dig. Hvem tager du med til Sydkorea?
Okoye.
Og Nakia.
Er det nu en god ide at tage sin eks med på en mission?
Ja.
Det går nok. Og du står standby, hvis vi får brug for forstærkning.
Jeg har store ting at vise dig. Her er jeres kommunikationsmidler.
Ubegrænset rækkevidde og indbygget lydovervågningsfunktion.
Se så her.
Fjernstyrede kimoyoperler.
Kommunikerer direkte med mit taktikbord.
Hvad er så det? - Eller endnu vigtigere ...
Hvad er det der? Går du med åbne tæer i mit laboratorium?
Mine kongelige sandaler. Jeg ville holde det oldschool på min første dag.
De ældste var sikkert ellevilde.
Prøv dem på.
Fuldautomatiske, ligesom i den gamle amerikanske film, baba elskede.
Og så er de lydabsorberende.
Interessant. - Hvad tror du, jeg kalder dem?
Sneakers.
Fordi du snig... Glem det.
Skal du besejre Klaue, får du brug for det bedste, -
- udviklingsafdelingen har at tilbyde. Eksempel A.
Mit design. - Gammeldags teknologi.
"Jeg bliver beskudt! Lad mig lige få hjelmen på."
Det er godt med dig.
Se så dem her.
Kan du lide den? - Fristende.
Men det gælder om ikke at blive bemærket.
Den.
Sig, den skal aktiveres.
Hele dragten opbevares i halskædens tænder.
Slå på den.
Hvor som helst?
Ikke så hårdt, klogesen! - Det sagde du ikke noget om.
Skal du smadre mit laboratorium?
Måske skulle du have gjort den lidt mere holdbar.
Lige et øjeblik.
Den kinetiske energi absorberes og opbevares til videreformidling.
Blæret.
Slå den igen samme sted.
Filmer du det? - Til researchbrug.
Slet den optagelse.
BUSAN, SYDKOREA
Denne vej.
Jeg håber ved Bast, det går hurtigt, så jeg kan tage den høstak af igen.
Det er pænt. Bare kast lidt med det.
Hvad? Det er beskæmmende.
Hej, Sophia.
Godt at se dig.
Hvem er de to?
Mine venner fra Kenya. Stinkende rige. De er gode nok.
Gode ballademagere -
- ligesom dig?
Tak.
Vi fordeler os. Køberen er her formentlig allerede.
Kvinden udenfor ...
Hvad var det for noget ballade, hun hentydede til?
Jeg kom op at toppes med nogle elfenbenshandlere.
Det blev lidt rodet.
Bliver der nogen ballade i aften, frøken kenyansk rigmandsdatter?
Det afhænger af, hvor hurtigt vi gennemfører missionen.
Gider I koncentrere jer?
Tak.
Godaften.
En whisky, tak.
Giv agt. Amerikanere.
Tre.
Fem. Hvordan kunne du overse Smørhår der bag dig?
Seks.
Har fået øje på en gammel ven, der arbejder for CIA.
Nu bliver det endnu mere speget.
Agent Ross. - Deres Højhed.
Du handler med Klaue.
Hvad jeg gør på den amerikanske regerings vegne, vedkommer ikke dig.
Og hvad du end er ude på, så vær rar ikke at stille dig i vejen.
Jeg gav dig Zemo.
Og jeg holdt tæt med, at en konge af et tredjeverdensland -
- går i skudsikkert kattekostume. Vi er kvit. Vær venlig at forsvinde.
Klaue går herfra sammen med mig.
Nu er du advaret.
Tre, craps.
Hov, du vandt.
Hør her.
Dem skal jeg nok tage mig af.
Jeg lægger dem her og passer rigtig godt på dem.
Kongen af Wakanda er her. Han må ikke få fat i Klaue.
Vibranium fundet i Sokovia kan spores til én person.
Ikke at jeg har en aftale med ham, men den aftale bliver ikke annulleret.
Vi to må finde ud af noget bagefter. - Jeg er her ikke for at indgå aftaler.
Klaue plus otte.
General? - Jeg sikrer vores flugtvej.
Og vibraniummet? - Jeg har ikke set det.
Er våben ikke forbudt her? - Det skulle de gerne være.
Det er ikke alle, der er blevet informeret.
De er bevæbnede.
Sikke et følge. Har du et mixtape på vej?
Ja, det har jeg faktisk.
Jeg kan sende dig SoundCloud-linket. Dave, gider du ...?
Jeg vil helst være fri. Du har mange vagter med.
Tror du, de er til ære for dig? Bare rolig.
Jeg kan sagtens håndtere dig alene.
Seks mere. Det er en fælde.
Har du diamanterne? - Okay, så er det godt.
Vi er nødt til at rykke. - Vi kan ikke risikere en ildkamp.
Vibraniummet?
Jeg ville have købt en attachémappe, men besluttede at spare pengene.
Det er nu eller aldrig. - Vent!
Jeg er blevet afsløret.
Wakandanerne!
Skynd dig ud!
Diamanterne!
Morder!
Du ligner din far på en prik.
Pengeregn!
Lad os komme væk!
Det var fantastisk!
Kør, kør, kør!
Lader vi ham i stikken? - Han indhenter os.
Shuri!
Fjernstyring aktiveret.
Hør, hvilken side kører de i? - Ved Bast, kør nu bare!
Af sted!
Musik! Det er ikke en begravelse.
Hvilken bil er han i?
Spred jer!
De vil hægte os af. - Jeg tager den til højre.
Vi tager de andre to. Jeg slår genvej.
Det går galt!
Bare kør!
Bror!
Hvad var det? - Det skal du ikke tænke på.
Skydevåben.
Hvor primitivt.
Bilen er af vibranium. Kuglerne preller af!
Hvad nu? - Bare kør.
Se din dragt. Den har absorberet kuglernes kinetiske energi.
Kør bag om lastbilen.
Hvor blev han af?
Blærerøv.
Der er han!
Hold fast!
Det her bliver hyl.
Hop ind. Smid spyddet om bagi.
Hurtigere, Shuri. - Jeg har sømmet i bund!
Til højre!
Nej, nej, nej!
Bror!
Klaue!
Troede du, vi ville glemme dig?
Se på mig, morder.
Hvor har du våbnet fra? - I vilddyr er ikke værdige til det.
Nåde, konge! Nåde!
Du trækker vejret på min nåde.
Høje konge! - Hele verden ser med.
Lad os komme væk herfra.
Halløj!
Jeg kan altså godt se jer.
Sikke et rod.
Lad os lege rar strømer, led strømer. Jeg lægger ud.
Vi kan ikke lade ham tale med Klaue alene.
Hellere give ham fem minutter med Klaue end at lave et optrin.
Når du har afhørt ham, tager vi ham med til Wakanda.
Hør, jeg kan godt lide dig, -
- men han er i min varetægt. Han skal ingen steder.
Jeg gør jer en tjeneste ved overhovedet at lade jer være her.
Hvis han rører dig igen, -
- spidder jeg ham fast til bordet.
Taler hun engelsk? - Når hun har lyst.
Jeg går derind. I kan komme til bagefter.
Agent Ross ...
Tak for hjælpen i Busan.
Se der. Det kaldes diplomati.
Ingen årsag.
Okoye, vær nu sød.
Amerikanere.
Du skal passe på med at stole på wakandanerne.
Jeg stoler ikke på nogen.
Men jeg er interesseret i din armkanon. Hvor har du den fra?
Det er en ombygget malmbryder. Jeg kan skaffe dig en, hvis det er.
Giv mig navnet på din leverandør, så spørger jeg ham.
Han står derude. Spørg ham endelig.
T'Challa? Påstår du, at våbnet på din arm er fra Wakanda?
Bingo.
Hvad ved du egentlig om Wakanda?
Hyrder, tekstiler, flotte dragter.
Det er en facade.
Opdagelsesrejsende ledte efter det i århundreder. El Dorado, byen af guld.
De troede, den lå i Sydamerika, -
- men den befandt sig i Afrika.
Et teknologisk vidunder, -
- fordi den er opført på en dynge af verdens mest værdifulde metal.
Isipho
Vibranium. - Verdens stærkeste metal.
Det er ikke bare et metal. De syr det ind i deres tøj.
Det er energikilde for deres by, deres teknologi og deres våben.
Våben?
De får min armkanon til at ligne en løvblæser.
Wakanda er et tredjeverdensland, og du stjal alt deres vibranium.
Gjorde jeg?
Det alt sammen?
Jeg tog kun et gran af det. De har et helt bjerg fyldt.
De har udvundet det i årtusinder og har knap nok skrabet overfladen.
Jeg er den eneste udlænding, der har set det og er sluppet levende derfra.
Du kan jo spørge din ven, hvad hans dragt er lavet af.
Hvad hans kløer er lavet af.
Din far fortalte FN, at Klaue stjal alt jeres vibranium.
Han påstår, I har mere.
Stoler du på en våbenhandler, der sidder fastspændt til en stol?
Hvor er det?
Ude bagved.
Hvad fortier du ellers?
Der foregår noget udenfor.
I dækning!
Vent!
I dækning! - Granat!
Det var I sgu længe om!
Nakia.
Han sprang ind foran mig.
Han overlever næppe. Hans rygsøjle er blevet ramt.
Giv mig en kimoyoperle.
Den vil stabilisere hans tilstand.
Overlad ham til os. Vi kan redde ham.
Vores opgave var at tage Klaue til fange. Den slog fejl.
Den mand er agent for en fremmed statsmagt.
Skulle vi lukke ham ind i landet?
Han tog en kugle for mig. - Det valgte han selv.
Skal vi så bare lade ham dø? - Lad os sige, vi behandler ham.
Han har pligt til at aflægge rapport til sit land.
Og som konge har du pligt ...
Jeg er bekendt med mine pligter.
Jeg kan ikke bare lade ham dø, vel vidende at vi kan redde ham.
Hvor skal vi føre ham hen?
Endnu en kvæstet blegfis, vi skal lappe sammen. Det bliver sjovt.
Han overlever.
W'Kabi er her.
Hvad foregår der? Hvor er Klaue?
Ikke her.
Han smuttede fra os.
"Smuttede"?
I 30 år foretog din far sig ingenting.
Jeg havde troet, du ville gøre det anderledes.
Men det er mere af det samme.
Lad os komme af sted, chef.
Sælger du altid til CIA? - Jeg sælger til højestbydende.
Når jeg kommer tilbage til Joburg, skal jeg sørge for, I bliver belønnet.
Jeg er ikke bekymret for belønningen. Du kan bare sætte os af i Wakanda.
Det skal du ikke ønske dig. - Men det gør jeg.
Smid den! Ellers er det forbi med jeres Bonnie og Clyde-nummer.
Slip den pistol! - Tilgiv mig.
Tilgiv mig, Erik. - Det skal nok gå.
Vil du virkelig gerne til Wakanda?
De er vilddyr.
Det er sådan her, de behandler folk som os.
Jeg er ikke bange for at blive brændemærket. Se her.
Hvert af dem repræsenterer et drab.
Du kan påføre dig selv alle de ar, du vil.
Du vil stadig være en fremmed i deres øjne. Du slipper aldrig derind.
Og her gik jeg og troede, du var en tosset amerikaner.
Lad os være alene.
Din mission gik ikke som planlagt.
Hvad blev der af min onkel N'Jobu?
Min far sagde, han forsvandt.
Jeg så en mand i dag, -
- der bar en ring magen til denne.
Det er umuligt.
Han hjalp Klaue på flugt, og han bar denne ring.
Min farfars ring.
Muligt eller umuligt, fortæl mig sandheden!
Visse sandheder ...
... er ikke til at bære, T'Challa.
Det er ikke noget, du skal bestemme.
Hvad blev der af ham? - Jeg svor kongen tavshed.
Jeg er din konge nu!
Din onkel tog ...
... en War Dog-opgave i Amerika.
Din far sendte mig med -
- som observatør -
- uden hans vidende.
Din onkel forelskede sig i en amerikansk kvinde.
De fik et barn.
De uretfærdigheder, han bevidnede derovre, radikaliserede din onkel.
Jeg så til, så længe jeg kunne.
Ledere likvideres, og lokalsamfund oversvømmes med narko og våben.
De chikaneres og fængsles unødigt.
Over hele kloden -
- lider vores folk, fordi de ikke har redskaber at slås med.
Med vibraniumvåben kunne de gøre oprør -
- og blive forenet under Wakandas retfærdige styre.
Han vidste, din far ikke ville støtte ideen.
Det fik din onkel til at forråde os.
Nej.
Han hjalp Klaue med at stjæle vibraniummet.
Nej, nej, nej ...
Du skal straks vende hjem, træde frem for Ældsterådet -
- og tilstå dine forbrydelser.
Han trak sit våben mod mig.
Nej!
Din far dræbte sin egen bror -
- for at redde mit liv.
Sig ikke et ord om det her.
Og barnet?
Ham efterlod vi.
Vi var nødt til at bestyrke ...
... løgnen.
Hvad er det?
En lille gave.
Hvem er du?
Hvor er jeg?
Ikke forskrække mig, kolonisator. - Jeg hedder altså Everett.
Det ved jeg. Everett Ross.
Forhenværende jagerpilot og nu CIA-agent.
Er vi i Wakanda? - Nej, i Kansas.
Hvornår skete det i Sydkorea? - I går.
Næppe. Skudsår læges ikke på magisk vis i nattens løb.
Her gør de. Dog ikke ved hjælp af magi, men teknologi.
Pil ikke ved noget. Min bror er straks tilbage.
De togstammer ...
Kører de på magnetisk levitation? - Tydeligvis.
Jeg har bare aldrig før set det brugt så effektivt.
Hvad er lyspanelerne til for? - Sonisk stabilisering.
I uforarbejdet tilstand er vibranium farligt at transportere ved høj fart.
Systemet er udviklet til at neutralisere det midlertidigt.
Er togene ladet med vibranium? - Vi er omgivet af vibranium.
Det var sådan, jeg helbredte dig.
Hvor er T'Challa? Hans kimoyoperler er slukket.
Vi er ikke pot og pande, Okoye.
En mand er dukket op og påstår at have dræbt Klaue.
W'Kabi fører ham til paladset nu. Vi må have fat i din bror.
En fremmed? - Nej, en wakandaner.
Han er ikke wakandaner.
Han er en af vores.
Han dræbte sin egen bror -
- og lod et hjælpeløst barn i stikken.
Hvad for en konge ...?
Hvad for et menneske gør sådan noget?
Ingen er fuldkommen. End ikke din far.
Han gav ham ikke engang en anstændig begravelse.
Min onkel N'Jobu forrådte os, men min far ...
... har muligvis skabt noget, der er endnu værre.
Se på mig.
Lad ikke din fars fejltrin definere, hvem du er.
Du beslutter selv, hvilken slags konge du vil være.
Bror, skynd dig herhen.
Erik Stevens.
Uddannet ved flådeakademiet med overbygning fra MIT.
Blev som Navy SEAL sendt til Afghanistan, -
- hvor han nakkede fjender, som var det et computerspil.
Han fik tilnavnet "Killmonger" og blev indrulleret i en JSOC-enhed.
Disse elitesoldater går under jorden for at udføre attentater og vælte regimer.
Afslørede han noget om sin identitet?
Han har en War Dog-tatovering, men han står ikke i arkiverne.
Er manden wakandaner eller ej?
Fortæl os, hvad der foregår.
Tal.
Jeg står her og har bragt dom over en mand, der stjal jeres vibranium -
- og myrdede jeres folk. En dom, jeres konge ikke kunne fuldbyrde.
Jeg er ligeglad med Klaue.
Jeg undlader kun at dræbe dig, fordi jeg ved, hvem du er.
Hvad vil du her?
Jeg vil have tronen.
Du godeste!
I sidder på flæsket her.
Det må være fedt.
Der er to milliarder mennesker i verden, der ligner os.
Men de lever i elendighed. Wakanda har midlerne, der kan udfri dem alle.
Og hvad er det for midler?
Vibranium. Jeres våben.
Vores våben skal ikke bruges til at føre krig mod omverdenen.
Vi sætter os ikke til doms over dem, der ikke tilhører vores folk.
Jeres folk?
Opstod livet ikke her på kontinentet? Er alle mennesker så ikke jeres folk?
Jeg er ikke konge over alle mennesker, men over Wakanda.
Og det er mit ansvar at sikre, at vort folk kan sove trygt, -
- og at vibraniummet ikke falder i hænderne på en som dig.
Søn, vi har føjet denne charlatan længe nok. Afvis hans anmodning.
Jeg anmoder ikke om noget. Spørg mig, hvem jeg er.
Du er Erik Stevens.
En amerikansk elitesoldat kaldet Killmonger. Det er den, du er.
Det er ikke mit navn, prinsesse. Spørg mig, konge.
Nej.
Spørg mig.
Før ham væk.
Hvem er du? - Jeg er N'Jadaka!
Søn af prins N'Jobu!
N'Jobus søn?
Min far døde med panterkløer i sit bryst. Du er søn af en morder!
Du lyver!
Desværre ikke, høje enkedronning.
N'Jobus efterkommer.
Hej, tante.
Det er min føderet at udfordre til en dyst om titlen som konge -
- og Black Panther.
Du gør det ikke.
Som søn af prins N'Jobu er han i sin gode ret til det.
Han har ingen rettigheder her! - En tvekamp tager uger at forberede.
Jeg har ikke brug for flere uger. Hele landet behøver ikke at se til.
Jeg skal bare bruge ham og en, der kan befri mig for lænkerne.
T'Challa, hvad ved du om det?
Jeg tager imod din udfordring.
Han kan ikke besejre T'Challa. Han må bare se at få det overstået.
Kongen vil nu få den sorte panters kræfter taget fra sig.
Hvor er agent Ross? - Han er låst inde på kontoret.
Det er din sidste chance.
Læg dine våben, så finder vi en anden løsning.
Hele mit liv har jeg ventet på dette øjeblik.
Jeg har trænet, løjet og dræbt -
- for at nå hertil.
Jeg har dræbt i USA, Afghanistan ...
... og Irak.
Jeg slog mine egne brødre og søstre ihjel her på kontinentet.
Alle disse drab ...
... for at få lov at dræbe dig.
Lad tvekampen begynde.
Overgiv dig!
Kom nu, T'Challa!
Rejs dig.
Kom her.
For min far.
Erik!
Nej, Zuri ... - Zuri, gør det ikke!
Jeg er skyld i din fars død, ikke han. Tag mig.
Jeg tager jer begge to, onkel James.
Nej!
Zuri, nej!
Er det jeres konge?
Black Panther, der skulle føre jer ind i fremtiden.
Kom nu, bror! - Kan vi da intet gøre?
Ham? Skulle han beskytte jer?
Nej ...
Nej. Jeg er jeres konge.
Vi må væk herfra. Høje enkedronning, af sted!
Er enkedronningen og Shuri i sikkerhed?
Tak.
Vi må slutte os til dem.
Det kan jeg ikke.
Omend mit hjerte er med jer.
Vi kan da ikke overlade nationen til en, der dukker op ud af det blå.
Han er af kongelig byrd. - Han dræbte T'Challa.
I rituel tvekamp. - Gør det nogen forskel?
Du er Wakandas ypperste kriger.
Hjælp mig med at vælte ham, inden han bliver for stærk.
Vælte ham?
Nakia!
Jeg er ikke en spion, der kommer og går efter forgodtbefindende.
Jeg er loyal mod tronen, uanset hvem der sidder på den.
Hvad er du loyal mod?
Jeg elskede ham.
Og jeg elskede mit land.
Så må du tjene dit land. - Nej.
Jeg må redde mit land.
Hvad er der galt? - Kongen er død.
Kom med, hvis ikke du vil lide samme skæbne.
Først baba ...
... og nu min bror.
Vi fik ikke engang begravet ham.
Det er mig. - Nakia, hvem er han?
T'Challas ven. Han reddede mit liv.
Hvor er Okoye? - Hun kommer ikke.
Hun og Dora Milaje vil tjene den nye konge.
Vent her.
Hvad er der blevet af vores Wakanda?
Lad den hjerteformede urt gengive dig den sorte panters kræfter -
- og føre dig til forfædrenes dimension.
Har jeg ikke forbudt dig at rode i mine ting?
Hvad fandt du? - Dit hjemland.
Jeg gav dig en nøgle, så du en dag kan komme dertil.
Ja. Der er solnedgangene de smukkeste i hele verden.
Men jeg frygter, man ikke vil byde dig velkommen.
Hvorfor?
Man vil sige, du er fortabt. - Men jeg er jo lige her.
Sørger du ikke over mig?
Alle dør en dag.
Sådan er det bare.
Hvad har jeg dog gjort?
Jeg skulle være rejst hjem med dig for længe siden.
Nu er vi begge blevet ladt i stikken.
Måske er det dit hjemland, der er fortabt ...
... og derfor de ikke kan finde os.
Træk vejret, høje konge.
Træk vejret, træk vejret.
Var det den hjerteformede urts effekt?
Er det alt, hvad der er?
Ja. Parat til næste gang, en ny konge kommer til.
En ny konge?
Bare brænd det hele.
Det kan vi ikke. Traditionen foreskriver ...
Når jeg giver dig en ordre, så mener jeg det sgu.
Brænd det!
Der, hvor jeg kommer fra, når sorte indledte et oprør, -
- havde de hverken våben eller midler til at bekæmpe deres undertrykkere.
Hvor var Wakanda?
Det slutter nu.
Vi har spioner i alverdens lande. De er allerede på plads.
Jeg kender kolonisatorerne. Vi bruger deres egen strategi mod dem.
Vi sender vibraniumvåben til vores War Dogs.
De skal bevæbne verdens undertrykte folkeslag, -
- så de kan dræbe magthaverne.
Og deres børn. Og alle, der tager deres parti.
De skal lære sandheden om os. Vi er krigere!
Verden skal genfødes med os ved magten.
Solen vil aldrig gå ned over Wakandaimperiet.
Wakanda har netop overlevet -
- ved kun at kæmpe, når det er strengt nødvendigt.
Det er sådan, Wakanda har overlevet gennem tiden, ja.
Men verden forandrer sig.
Ældste, den er ved at blive mindre.
Omverdenen er ved at indhente os, -
- og snart må vi enten erobre eller blive erobret.
Jeg foretrækker det første.
I hørte ordren. Kom i gang.
Hvad skal vi?
Bringe den hjerteformede urt til Jabariland.
Den hjerteformede urt? - Den øger brugerens kræfter.
Det var den, der gjorde T'Challa så stærk.
Nakia ...
Jeg bryder mig ikke om det.
Urten er vores. Vi risikerer at skabe et endnu større uhyre ud af M'Baku.
Nakia, brug den selv.
Jeg er spion og har ingen hær. Jeg ville ikke have en chance.
Vi gør det.
Sænk blikket. Bevar roen.
Shuri, sænk blikket.
Min søn ...
... er blevet myrdet i tvekamp.
Var det en fair kamp? Så var det et reelt nederlag.
Træd ikke i det. - Stille!
Her er det mit ord, der gælder.
Hør her, Deres Højhed. Den nye konge er amerikansk ...
Du har ikke taleret!
Ét ord mere, og jeg serverer dig for mine børn.
Det er gas. Vi er vegetarer.
Mægtige gorilla M'Baku ...
Denne bringer os hertil.
Vi tilbyder dig den.
En fremmed sidder på vores trone. Kun du kan standse ham.
Følg med.
Umuligt!
Trækker han vejret? - Han er i koma og døden nær.
En fisker fandt ham i floden ved grænsen og bragte ham til mig.
Hvorfor er han lagt i sne? - Ellers farer han til forfædrene.
Han må føres til mit laboratorium. - Så vil han dø på få sekunder.
Nakia, urten.
Jeg påkalder forfædrene. Jeg påkalder Bast.
Her er min søn, T'Challa.
Helbred ham.
Vi må begrave ham. Dæk ham til.
Æret være forfædrene.
Vågn op, T'Challa.
Vågn op.
Min søn.
Det er nu, du skal vende hjem og blive genforenet med mig.
Hvorfor?
Hvorfor hentede du ikke drengen hjem?
Hvorfor, baba?
Han var den sandhed, jeg valgte at ignorere.
Det var forkert af dig at svigte ham. - Jeg valgte mit folk.
Jeg valgte Wakanda. Vores fremtid afhang ...
Det var forkert af dig!
Det var forkert af jer alle sammen ...
... at vende omverdenen ryggen.
Vi lod frygten for at blive opdaget afholde os fra at gøre det rigtige.
Det er slut.
Jeg kan ikke blive her hos jer.
Jeg får ikke fred, så længe han sidder på tronen.
Han er et uhyre, vi selv har skabt.
Jeg må erobre titlen tilbage.
Jeg må gøre bod.
Har I et tæppe?
Killmonger har militærets fulde støtte.
Og han har brændt haven med den hjerteformede urt af.
Det er han blevet trænet til.
Hans enhed blev sat til at undergrave fremmede lande.
De slog altid til i forbindelse med et valgår eller en monarks død.
Det gjaldt magten over regering, militær ...
Vores ressourcer. Den store høj.
Vores vibranium, mine opfindelser. - Vores våben skal bruges verden over.
Få dem sikkert ud af Wakanda. - Hvad så med dig?
Tvekampen må fortsætte.
Vi vil ikke forlade Wakanda. - Jeg må have jer i sikkerhed.
Tager han vores teknologi i brug, er ingen steder sikre.
Black Panther lever.
Og når han skal kæmpe for Wakanda, vil jeg stå ved hans side.
Det samme vil jeg.
Jeg er også med.
Du får brug for al den hjælp, du kan få.
Er I færdige?
Giv mig og høvding M'Baku et øjeblik.
Tak.
Jeg stod i gæld til dig.
Et liv for et liv. Nu er vi kvit.
Tillad min mor at blive her.
Hun vil ikke lide overlast. Det har du mit ord på.
Jeg kunne også godt bruge en hær.
Det tror jeg gerne.
Men nej.
Ingen jabari skal dø for din sag.
Det er vores sag. Kampen gælder os alle.
Os? Du er den første konge, der har været her i århundreder, -
- og nu taler du om os?
Jeg kan ikke tale for fordums konger.
Men en fjende har tilranet sig tronen.
Vi kender begge to vibraniummets kraft.
Hvis Killmonger betvinger den, hvem bliver mon så hans næste mål?
Vi vil ikke hjælpe dig.
Alt går som planlagt.
Har spionerne fået besked? - Ja. En del var modvillige.
Men vores War Dogs i London, New York og Hongkong er beredt.
Så slår vi til der først. De andre skal nok rette ind.
En håndholdt lydbølgekanon, der kan stoppe en kampvogn.
Usynlig for metaldetektorer, og vi har tusindvis af dem.
Verden vil opdage, præcis hvem vi er.
Han lever!
N'Jadaka!
Hvad så?
Jeg overgav mig aldrig.
Og som du ser, er jeg ikke død.
Tvekampen er forbi. Det er mig, der er konge nu.
Før missionen ud i livet!
Nu. - Forstået.
Løb! Kom nu, Ross!
W'Kabi, nak den spade.
W'Kabi, tvekampen er ikke afsluttet.
Hvad gør vi?
Grænsestamme!
Dig!
Dit hjerte svulmer af had. Du er ikke en værdig konge.
Ayo, kongen.
Kom an.
Skjolde!
W'Kabi, stop!
Stop nu!
Nej!
Nakia og jeg tager kontrollen over Royal Talon med den her.
Du skal styre den.
Du var en dygtig pilot, og jeg skal nok guide dig.
Det er ligesom at køre hoverbike.
Har I hoverbikes? - Nakia, tag den på.
Jeg er ikke en Dora. - Kom nu, det er en rustning.
Kom.
Pøj pøj, agent Ross!
Vi regner med dig!
Wakanda for evigt.
Angrib!
Kom så.
Fjernstyring aktiveret.
Jeg har gjort den amerikansk for din skyld. Tag plads.
Vi må ikke lade våbnene blive ført ud af Wakanda.
Jeg er på sagen.
Lås!
Ned med ham!
Knus halskæden!
Wakanda for evigt!
Jeg har dem. Hvad nu? - Skyd dem ned, klogesen!
Alt eller intet.
Jeg fik dem.
Pis også.
Pis, pis, pis.
Sådan!
Shuri!
Hvad så, prinsesse? - Du bliver aldrig en sand konge.
Bror!
Shuri! - Bror!
Aktivér det nederste tog.
Så vil stabilisatorerne deaktivere din dragt. Du vil være ubeskyttet.
Og han med. - Okay.
Jeg kan dræbe dig uden dragt.
Din regeringstid er forbi. Du sad lunt og godt i det her.
Du vil gøre os ligesom dem, du hader så inderligt.
Dele og herske som dem.
Nej, jeg lærer af mine fjender.
Du er blevet som dem. Du vil udslette verden og Wakanda med.
Verden tog alt fra mig. Alt, hvad jeg holdt af.
Men nu tager jeg hævn.
Jeg vil finde alle, der er tro mod dig, -
- og kule dem ned ligesom Zuri.
Nakia!
Klarer du den? - Ja. Og dig? Kom så.
Der er stadig to efter mig.
Hvad fanden var det? - Laboratoriet er under angreb.
Deaktiverer hologram.
Ross, du må ud derfra!
Hvor lang tid har jeg?
Glasbeskaffenhed: 50 %.
Send mig ind igen. - Ross! Ross!
Overgiv jer!
I har tre sekunder til at lægge jeres våben. Et!
To!
Her ser I Jabaristammens magt!
Glasbeskaffenhed: 15 %.
Våben ukampdygtige.
Det sidste skib nærmer sig grænsen, men de har fanget mig med kabler.
Læg armene over kors!
Sonisk opladning påbegyndt.
Bryd korset!
Systemgenstart om fem, -
- fire, tre, -
- to, en.
System genstartet.
Vi gjorde det! - Smukt. Skynd dig så ud!
Til angreb!
Smid dit våben.
Vil du dræbe mig, min elskede?
For Wakanda?
Uden tøven.
Du er færdig, fætter.
Blæret træk.
Min far sagde, Wakanda var det smukkeste sted i verden.
Han lovede at vise mig det en dag.
Langt ude, ikke?
En knægt fra Oakland, der tror på eventyr.
Hvor er her smukt.
Måske kan vi nå at redde dig.
Hvorfor dog?
Så I kan bure mig inde?
Nul.
Begrav mig i havet -
- blandt mine forfædre, der flygtede fra slaveskibene.
De vidste, det er bedre at dø end at leve i trældom.
Tak.
Du reddede mig.
Du reddede min familie.
Og vores nation.
Du behøver ikke at takke mig. Det er vores pligt at ...
Det var min pligt at kæmpe for det, jeg har kært.
Det kan du ikke bebrejde mig. Jeg var døden nær.
Bliv her.
Jeg ved, hvordan du kan følge dit kald alligevel.
Bliv her.
Da du tilbød at tage mig med til Californien, -
- troede jeg, vi skulle på Coachella eller i Disneyland. Hvad skal vi her?
Det var her, far dræbte vores onkel.
Huset skal rives ned. Godt.
Det skal ikke rives ned.
Jeg har købt bygningen.
Og den bygning.
Og den derovre.
Her skal ligge Wakandas første internationale center for socialarbejde.
Nakia skal stå for forsorgsindsatsen.
Og du skal lede forsknings- og informationsudvekslingen.
Det er din spøg.
Hvad fanden er det? - Et Bugatti-rumskib!
Det dukkede op ud af det blå!
Vi kan tage det med hjem og flyve i skole i det.
Eller vi kan skære det i stykker og sælge dem på eBay.
Lad hellere være med det.
Hvor kommer du fra? - Fra Wakanda.
Er det dit?
Hvem er du?
FN, WIEN, ØSTRIG
Jeg er kong T'Challa, søn af kong T'Chaka.
Jeg er eneherskende regent over nationen Wakanda.
Og for første gang i vores historie -
- vil vi dele vores viden og vores ressourcer -
- med omverdenen.
Wakanda vil ikke længere se til i det skjulte.
Det kan vi ikke.
Det må vi ikke.
Vi vil tjene til eksempel på, hvordan vi som brødre og søstre på denne jord -
- bør behandle hinanden.
Nu mere end nogensinde -
- truer fordomme og splid os på selve vores eksistens.
Vi kender alle sammen sandheden.
Vi har mere til fælles, end vi har forskelligheder.
Men i krisesituationer vil de forstandige bygge broer, -
- mens tåber bygger barrierer.
Vi må finde ud af, hvordan vi kan passe på hinanden, -
- som var vi én stor stamme.
Med forlov, kong T'Challa, hvad kan et bondesamfund tilbyde omverdenen?
Leger I nu med manden igen? I driller ham.
I må ikke vække ham. Han trænger til at hvile sig.
Det gør jeg heller ikke.
Thabo, det gør du jo. - Han er fuld af løgn!
Manden skal hvile sig. Smut, smut.
Den hvide ulv!
Hold op med det der.
Godmorgen, sergent Barnes.
Bucky.
Hvordan har du det? - Godt.
Tak.
Kom.
Der er meget, du skal lære.
BLACK PANTHER VENDER TILBAGE I AVENGERS: INFINITY WAR
www.DanishBits.org
Oversættelse: Henrik Thøgersen Scandinavian Text Service 2018